ไทยพบผู้ติดเชื้อ “โควิด-19” เพิ่ม 90 ราย ดันป่วยสะสมแตะ 27,803 คน เสียชีวิตคงที่
ไทยพบผู้ติดเชื้อ "โควิด-19" เพิ่ม 90 ราย ดันป่วยสะสมแตะ 27,803 คน เสียชีวิตคงที่
21 มี.ค. 2564

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ (21 มี.ค.64) ว่า พบผู้ติดเชื้อรายใหม่ 90 ราย ประกอบด้วย ผู้ติดเชื้อในประเทศจากระบบเฝ้าระวังและระบบบริการ 45 ราย, จากการค้นหาผู้ติดเชื้อเชิงรุกในชุมชน 36 ราย ส่วนผู้ที่เดินทางมาจากต่างประเทศผ่านการคัดกรองและเข้าสถานกักกัน 9 ราย
ทั้งนี้ จำนวนผู้ป่วยยืนยันสะสมในประเทศล่าสุดอยู่ที่ 27,803 ราย แบ่งเป็น ผู้ป่วยที่ติดเชื้อภายในประเทศ 24,826 ราย, การตรวจคัดกรองเชิงรุก 15,448 ราย ส่วนผู้เดินทางมาจากต่างประเทศ 2,977 ราย และสถานที่กักกันที่รัฐจัดให้ 2,350 ราย โดยมีผู้ป่วยรักษาหายแล้ว 26,598 ราย เพิ่มขึ้น 86 ราย ยอดเสียชีวิตสะสมอยู่ที่ 90 ราย

 